समस्या से नहीं उबर पाया रूस का विमानन उद्योग  
रूस के विमानन उद्योग की समस्याएं खत्म होती नजर नहीं आ रही हैं क्योंकि यहां एक जेट विमान में विस्फोट के बाद उसके कुछ विमानों का परिचालन बंद कर दिया गया है।
रूस के विमानन उद्योग की समस्याएं खत्म होती नजर नहीं आ रही हैं क्योंकि यहां एक जेट विमान में विस्फोट के बाद उसके कुछ विमानों का परिचालन बंद कर दिया गया है। यहां देश के व्यस्ततम हवाईअड्डे के एक बार फिर बंद होने का खतरा मंडरा रहा है।  आपात कर्मी यह सुनिश्चित करने के प्रयास में हैं कि एक सप्ताह में यहां दूसरी बार विद्युत संबंधी व्यवधान न आने पाए। दोमोदेदोवो हवाईअड्डे पर जनरेटर की व्यवस्था की गई है। मंगलवार की शाम हवाईअड्डे पर करीब तीस मिनट तक लाइट और कंप्यूटर के स्क्रीन ठप रहे। बहरहाल दोमोदेदोवो के एक प्रवक्ता ने इंटरफैक्स को बताया कि हवाईअड्डे में काम तय कार्यक्रम के अनुसार चल रहा है। रूस में हवाई यातायात की समस्या पिछले सप्ताह के अंत में शुरू हुई जब 27 साल पुराने एक तुपलेव यात्री विमान के मास्को के लिए रवाना होने से पहले ही, उसमें आग लग गई और फिर विस्फोट हो गया। इस घटना के बाद कुछ तुपलोव विमानों का परिचालन रोक दिया गया।